ב-16 באפריל 2017 נערך משאל עם על הפיכת טורקיה למשטר נשיאותי בהם זכה ארדואן ברוב דחוק של 51.4%. במשאל העם הוצג לעם הטורקי ההצעה לעשות 18 שינויים בחוקת טורקיה, בכלל זה מעבר ממשטר פרלמנטרי למשטר נשיאותי. ניצחון של מחנה ה"כן" בו תמך ארדואן פירושו שיפורק משרד ראש הממשלה של טורקיה וסמכויותיו יועברו לנשיא. התיקונים בחוקה יאפשרו לארדואן לשלוט בארצו עד שנת 2029. בהמשך למלחמת האזרחים בסוריה התבצעו בטורקיה גם מספר פיגועים במהלך השנים 2015–2017 בהשתתפות מליציות כורדיות ודאעש שכללו גם את הפיגוע בנמל התעופה איסטנבול אטאטורק.